Nos, officialis curie Bisuntine, notum facimus... quod religiosus vir frater Guillelmus, abbas Balerne, ex una parte, et nobilis vir dominus Johannes de Cabilone, dominus de Allato, ex altera, dicte partes contractum permutationis inierunt ac eciam confessi sunt in jure coram... mandato nostro iniisse inter se sub hac forma, videlicet quod dominus abbas, considerata super hoc utilitate monasterii sui, permutavit et titulo et nomine permutationis tradidit vel concessit im perpetuum dicto domino Johanni, pro se et suis heredibus, medietatem furni et molendinorum sitorum in villa de Alasia; item, virgultum suum de Alasia; item, homines suos de Alasia, videlicet dictum Miget cum manso suo, Parisium cum manso suo, dictum Baul et fratrem ejus cum manso suo, Hugonem, nepotem ejus, cum manso suo, Hugonem, dictum Barevier, cum manso suo, dictum Montoy cum manso suo, Renaldum, filium Berdit, cum manso suo, Vuillelmum cum manso suo, Cristinum, dictum Voillart, cum manso suo; item, quidquid abbas Balerne habet, habere potest et debet in villa, territorio et finagio de Alasia, videlicet in justiciis, feudis, dominio, hominibus, tailliis, terris, pratis, nemoribus, piscariis, pascuis, furnis, molendinis, aquarum decursibus et omnibus aliis rebus et possessionibus corporalibus, quocumque nomine censeantur, exceptis decimis et jure percipiendi easdem in dictis villa, finagio et territorio de Alasia, et jure patronatus ecclesie de Alasia, et fructibus, proventibus, obvencionibus, juribus et oblacionibus, que omnia excepta pertinent ad religiosos viros abbatem et conventum Sancti Pauli Bisuntini, ratione juris patronatus ecclesie de Alasia; que omnia et singula permutata dictus abbas Sancti Pauli permutaverat predicto abbati Balerne, prout in quodam instrumento super permutatione facta inter predictos dominos abbates de rebus predictis confecto, quod instrumentum vidit et legit predictum mandatum nostrum, et traditum [est] per manum dicti abbatis Balerne dicto domino Johanni dictam permutationem faciendo, plenius continetur. Et hec omnia et singula permutata promisit dictus abbas Balerne dicto domino Johanni garantire, pacificare et deffendere contra omnes. Predictus vero dominus Johannes, titulo et nomine permutationis predicte, dedit, tradidit vel quasi, assignavit et concessit dicto abbati Balerne duodecim libras stephaniensium annui et perpetui redditus, percipiendas et habendas singulis annis in media quadragesima a dicto abbate Balerne in redditibus quos dictus dominus Johannes habet et possidet in puteo Salinensi, liberas et immunes ab omni onere feodi, servicio et qualibet alia servitute... In cujus rei testimonium, ad relacionem dicti mandati nostri, sigillum curie Bisuntine presentibus litteris duximus apponendum. Datum V kalendas decembris, anno Domini Mº CCº nonagesimo secundo.